Pārsvarā starp apkopes reizēm iekārtā dūņu daudzums ir audzis, tādēļ meistars no sākuma ar sūkni atpumpē visu lieko bioloģijas masu. Tiek iztīrīts mehānisko piemaisījumu uztveršanas grozs, kā arī rūpīgi izmazgāta iekārta. Kad tīrīšanas darbi paveikti, iekārtā tiek iepildīts ūdens līdz nepieciešamajam līmenim, un, kamēr tas notiek, tiek pārbaudīta kompresora darbība, iztīrīts tā gaisa filtrs, pārbaudīta sūkņa un filtrācijas darbība (ja objektā uzstādīts). Pirms vāka novietošanas atpakaļ vietā, meistars vēl noregulē iekārtas darbību ar tajā iestrādātajiem krāniem, lai tās darbība būtu vienmērīga un plūstoša.